《寄舍弟二首》
宋代·李新

冷浆庭巷四时秋，巧拙时情不解谋。
远客病容诗共瘦，故乡野水泪通流。
稍辜破镜刀头约，尽失苍蝇骥尾游。
他日江湖看生计，鸭头春浪一扁舟。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。